
ДО 
ОБЩИНСКИ СЪВЕТ
БУРГАС




ДОКЛАДНА ЗАПИСКА
от
ДИМИТЪР НИКОЛОВ
КМЕТ НА ОБЩИНА БУРГАС

Относно: Определяне на представител от Общински съвет – Бургас в Организация за Управление на Туристически Район „Бургаски Черноморски Туристически Район“


УВАЖАЕМИ ОБЩИНСКИ СЪВЕТНИЦИ,

Моля на основание чл. 64, ал. 7 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, да допуснете за разглеждане в насроченото за 26.05.2021 г. заседание на общинския съвет настоящата докладна записка. Мотивите за това са следните:
В Община Бургас постъпи покана от С. Енилова – Изпълнителен директор на Организация за управление на туристически район „Бургаски Черноморски Туристически Район“ за определяне на представител на Община Бургас в  Организацията за управление на туристически район „Бургаски Черноморски Туристически Район“. 
В поканата е посочено, че към настоящия момент Общински Съвет Бургас е представил решение по т. 40 от Протокол №37/30.01.2018 г., с което е определен г-н Живко Табаков за представител на Община Бургас в управителния съвет на организацията. 
Съгласно Решение №315-МИ от 14.04.2021 г. на Общинска избирателна комисия – Бургас са прекратени пълномощията на общинския съветник  Живко Иванов Табаков. 
Съгласно чл. 37, ал. 3 от Закона за туризма и чл. 16, ал. 4 от Устава на ОУТР „При предсрочно прекратяване на мандата на член на Управителния съвет на негово място Общото събрание избира друго лице от същата квота за срок до края на първоначалния мандат на освободения член.“
	
Ето защо, на основание чл.21, ал.1, т.15 от Закона за местното самоуправление и местната администрация, предлагам Общински съвет Бургас да вземе следното 


РЕШЕНИЕ:
Определя Радовеста Стюърт - Директор ОП „Туризъм“ за представител на Община Бургас в управителния съвет на Организация за Управление на Туристически Район „Бургаски Черноморски Туристически Район“. 

[bookmark: _GoBack]Приложение: покана от С. Енилова – Изпълнителен директор на Организация за управление на туристически район „Бургаски Черноморски Туристически Район“.


С уважение,
ДИМИТЪР НИКОЛОВ
Кмет на Община Бургас

Съгласувал:
ДИАНА САВАТЕВА
Зам.-кмет „Култура, туризъм и спорт“
Дата:

Изготвил:
Илияна Драганова
Гл. специалист отдел „Култура“
Дата:

